CELEX: 62014TN0693
Language: sl
Date: 2014-09-24 00:00:00
Title: Zadeva T-693/14: Tožba, vložena 24. septembra 2014 – Hamr Sport/Komisija

12.1.2015   
            
            
               SL
            
            
               Uradni list Evropske unije
            
            
               C 7/36
            
         Tožba, vložena 24. septembra 2014 – Hamr Sport/Komisija
   (Zadeva T-693/14)
   (2015/C 007/40)
   Jezik postopka: češčina
   
      Stranki
   
   
      Tožeča stranka: Hamr Sport a.s. (Praga, Češka republika) (zastopnik: C. Capoušek, odvetnik)
   
      Tožena stranka: Evropska komisija
   
      Predlogi
   
   Tožeča stranka Splošnemu sodišču predlaga, naj:
   
               —
            
            
               sklep Komisije z dne 11. junija 2014 (S.A.33575 – Neprofitni športni objekti) razglasi za neveljaven;
            
         
               —
            
            
               izpodbijan sklep Evropske komisije razglasi za ničen; in
            
         
               —
            
            
               zadevno vrne Evropski komisiji, da ta o njej ponovno odloči in sprejme ukrepe za rešitev opisanega stanja
            
         
      Tožbeni razlogi in bistvene trditve
   
   Tožeča stranka v utemeljitev tožbe navaja naslednje tožbene razloge.
   
               1.
            
            
               Izpodbijana odločba je napačna, ker tožena stranka v postopku pred izdajo te odločbe ni pravilno odgovorila na vse dokaze in trditve tožeče stranke, zlasti v zvezi s tem, ali je dokazan obstoj nezakonite pomoči.
            
         
               2.
            
            
               Tožena stranka se glede svojih ugotovitev v navedeni odločbi ne more sklicevati na izjemo, določeno v členu 107(3)(c) PDEU, ker pogoji in zahteve za njeno uporabo niso izpolnjeni.
            
         
               3.
            
            
               Tožeča stranka (kot trgovsko podjetje) zaradi svoje pravne osebnosti ne more sodelovati v kakršnemkoli postopku dodelitve pomoči ministrstva za šolstvo, mladino in šport, čeprav dejansko deluje na istem trgu kot konkurenčna podjetja in cilja na isto skupino oseb – prejemnikov (ki so enaki tudi v smislu splošnega/javnega interesa).